Најава програма Дечје недеље 2025 у библиотеци у Ковину и огранцима

Библиотека „Вук Караџић“ Ковин, поводом Дечје недеље, организује занимљиве културно-едукативне садржаје за предшколце и ученике основних и средњих школа. Дечја недеља биће обележена од 6-12.октобра под слоганом „ Имам право да се играм, да се смејем, маштам, стварам — и у бољи свет претварам“. Током друге недеље октобра, у библиотеци у Ковину и њеним огранцима биће уприличен традицонални пријем ђака-првака. Бројни књижевни сусрети, луткарско позориште, креативне и психолошке радионице. У наставку погледајте програм:

**- Уторак 7. октобар** у 9:30 и 10:30 ч у библиотеци у Ковин биће одржан књижевни сусрет са Николетом Новак (нижи разреди)

**- Четвртак 9.октобар** у 17.30 гостоваће Александра Љубисављевић која ће своја дела представити ђацима виших разреда.

**- Петак 10.октобар** у 10ч и 11ч биће организовано дружење са ученицима нижих и виших разреда у Скореновцу и Плочици. Дечји писац Роберт Такарич одржаће радионицу „Фантастичне приче“.

-**Петак 10.октобар** у 17.30ч у библиотеци у Ковину, проф. Ивана Лукић одржаће радионицу о самопоуздању и личном развоју за гимназијалце. Циљ је да се средњошколци упознају са значајем развијања самопоуздања и постављања циљева у животу, као и важности рада на себи и развијању отпорности на неуспех.

Остале радионице и креативне активности у Баваништу, Гају, Дубовцу, Делиблату и Мраморку објавићемо током трајања Дечје недеље.

СРЕЋНА ДЕЧЈА НЕДЕЉА!